Jitressqu l-qorti fuq akkużi li kkaġunaw ġrieħi gravi lil raġel f'Għawdex
Raġel ta' 24 sena mill-Għarb u Maċedonjan ta' 31 sena tressqu quddiem il-Maġistrat Brigitte Sultana mixlijin li kkaġunaw ġrieħi gravi lil raġel ta' 49 sena mix-Xagħra. Il-każ imur lura għat-2 t' Awwissu 2020, għall-ħabta tas-sagħtejn ta' filgħodu, fi Triq il-Port, fiż-Żebbuġ, Għawdex. Iż-żewġt irġiel wieġbu mhux ħatja għall-akkużi miġjuba fil-konfront tagħhom u ngħataw il-ħelsien mill-arrest fuq numru ta' garanziji u huma marbuta li jiffirmaw fl-Għassa tal-Pulizija tar-Rabat, Għawdex. Il-prosekuzzjoni tmexxiet mill-Ispettur Bernard Charles Spiteri.